واشنگټن کې د سمندري پوځ په مرکز کې ١٢ کسان وژل شوي 
صدر براک اوباما هم ویلي پیښه کې یو شمیر کسان وژل شوي دي خو هغه يي شمیره ونه ښوده. مطوبوعاتو ته وینا کې براک اوباما د وژل شوو خلکو خپلو خپلوانو سره د غمرازۍ او خوښوږي څرگندونه وکړه. د هغه پیښه بزدلانه کاروائي وگرځوله
دامریکې سرښار واشنگټن کې د سمندري پوځ په یو مرکز کې دننه لږ تر لږه دوو وسله والو ډزې کړې دي او د چارواکو د وینا ترمخه پیښه کې ١٢ کسان وژل شوي دي چې یو پکې وسله وال هم گڼلی کیږي. د ډزو پیښه د واشنگټن په نیوي یارډ کې شوي چې د سمندري پوځ مرکز دی او د کانگرس د ودانۍ سره نزدې د ښار په جنوب غربي برخه کې موجود دی. د واشنگټن د پولیس مشرې خبري کانفرنس ته ویلي د سمندري پوځ په مرکز حمله کې کې دوه مشکوک وسله وال ککړ دي چې د امینتي ځواکونو دریشي يي اغوستې ده، یو سپین پوستکی او بل تور پوستکې یا افریقائي امریکنی دی. په سمدستي توگه پیښه کې د وژل شوو کسانو مختلفې شمیرې ورکړی شوي دي. واشنگټن نه خوریدونکې واشنگټن پوسټ ورځ پاڼې د پیښې په هکله خپل رپورټ کې ویلي چې نهه کسان پکې وژل شوي دي خو ځېنې ټیلې وژن سټیشنو حمله کې د ١٢ کسانو د وژل کیدو خبرونه رپورټ کړې دي. وژل شوو کسانو کې یو وسله وال هم یادیږي. صدر براک اوباما هم ویلي پیښه کې یو شمیر کسان وژل شوي دي خو هغه يي شمیره ونه ښوده. مطوبوعاتو ته وینا کې براک اوباما د وژل شوو خلکو خپلو خپلوانو سره د غمرازۍ او خوښوږي څرگندونه وکړه. د هغه پیښه بزدلانه کاروائي وگرځوله. په دسمدستي توگه چارواکو د پیښې په هکله نه دي ویلي چې په شا يي څوک کیدی شي او یا په څه ممکنه مقصد شوي ده.